**Skuodo Bartuvos progimnazijos OPKUS (Olweus programos kokybės užtikrinimo sistemos) planas**

**2023-2024 mokslo metams**

Progimnazijoje mokosi 662 mokiniai, dirba 54 mokytojai bei pagalbos mokiniui specialistai ir 30 kitų darbuotojų. (iš viso 84 darbuotojai). Sukomplektuotos naujai atvykusių mokinių 1a, 1b, 1c, 1d klasės, todėl klasės vadovės OPKUS programą įgyvendina nuo pirmųjų ugdymo metų. 2e, 3e, 4d, 7d, 9a, 10a bei socialinių įgūdžių klasėse yra ugdoma 17 didelių ir labai didelių specialiųjų ugdymosi poreikių turinčių mokinių (sudarytos 2 specialiosios lavinamosios klasės bei 1 socialinių įgūdžių klasė), kurių mokytojos pagal galimybes vykdo patyčių prevencijos programą.

Vadovaujantis 2022 m. lapkričio mėn. Olweus mokinių apklausos rezultatais išvadose atsispindi patiriamų patyčių atvejų padidėjimas. Tačiau džiugina padidėjęs pasitikėjimas mokyklos darbuotojais stabdant patyčias ir sumažėjas procentas mokinių, kurie niekam nepasisako apie patiriamas patyčias. Patiriamų patyčių atvejų padidėjimas siejamas su padidėjusiu mokinių skaičiumi progimnazijoje bei nuolatiniu kontaktiniu darbu. Kad patyčių atvejai mažėtų nuolat peržiūrimos progimnazijos mokinių drausminimo kopėtėlės bei koreguojamos pagal esamą situaciją bei poreikį. Mokiniai daugiausia patyčių patiria koridoriuose/laiptinėse, klasėse. Dažniausios patyčių formos: žodinės patyčios, fizinės patyčios. Progimnazijoje visais būdais siekiama, kad patyčių tema taptų įprastine pokalbių su mokiniais tema. Vedamos reguliarios klasių valandėlės pagal OPPP modelį, skiriama ypač daug dėmesio individualiam darbui su patyčias patiriančias mokiniais. Mokykloje organizuojami renginiai, įvairios veiklos patyčių prevencijos tema. Psichologė bei socialinės pedagogės teikia visokeriopą pagalbą klasių vadovams vykdant prevencinę veiklą.

Olweus programos procedūras žino ir geba taikyti visi progimnazijos darbuotojai, jos primenamos progimnazijos personalo susirinkimuose, taikomos praktikoje bei nuolat fiksuojamos Patyčių atvejų registravimo žurnale. Administracijos bei mokytojų tarybos posėdžiuose kalbama apie procedūras bei susitarimus. Kiekvienais mokslo metais mokinių tėvai (globėjai, rūpintojai) detaliai informuojami apie progimnazijos patyčių prevencijos veiklą bent viename bendrame visos progimnazijos ir klasės tėvų susirinkime.

Rengiant OPKUS planą 2022-2023 m. m. buvo vadovautasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias progimnazijoje turimais rezultatais.

**Progimnazijos įsipareigojimai. Įstatyminė bazė. Olweus programos standartas**

Skuodo Bartuvos progimnazija dirba vadovaudamasi Lietuvos Respublikos Švietimo įstatymu, progimnazijos nuostatais, strateginiu ir metiniu veiklos planais, progimnazijos vidaus darbo tvarkos taisyklėmis ir kitais teisės aktais. Siekiant sumažinti patyčių mastą progimnazijoje, vadovaujamasi Lietuvos Respublikos Vaiko teisių apsaugos pagrindų įstatymu, Olweus patyčių prevencijos programos kokybės užtikrinimo standartu.

Progimnazija pradėjo diegti OPPP 2009 metais, o OPKUS pradėta įgyvendinti nuo 2011 metų rugsėjo 1 dienos. Nuo 2013 m. spalio 7 d. progimnazija yra sertifikuota Olweus mokykla. Po 2017 m. gegužės mėn. progimnazijoje vykusio OPPP audito, sertifikato galiojimas pratęstas 1 mokslo metams, po 2018 m. gegužės mėn. progimnazijoje vykusio OPPP audito, sertifikato galiojimas pratęstas 2 mokslo metams, po 2020 m. lapkričio mėn. progimnazijoje vykusio OPPP audito, sertifikato galiojimas pratęstas 2 mokslo metams (iki 2022 m.), o po 2022 m. birželio mėn. progimnazijoje vykusio OPPP audito, sertifikato galiojimas pratęstas dar 2 mokslo metams (iki 2024 m.).

**Tikslas:** **Kurti saugią mokyklą visai bendruomenei.**

**Uždaviniai:**

1. Lavinti socialinį - emocinį intelektą ir tarpasmeninius santykius gerinant klasių mikroklimatą.

2. Organizuoti renginius skirtus patyčių prevencijai, įtraukiant bendruomenės narius į veiklas.

3. Koreguoti ir tobulinti OPKUS veiklą atsižvelgiant į mokinių Olweus patyčių programos prevencijos 2023 m. tyrimo rezultatus.

**Plano parengimas ir tvirtinimas**

Planas parengtas 2023-2024 mokslo metams. Planas tvirtinamas progimnazijos Direktoriaus ir įsigalioja nuo patvirtinimo datos. Planas paskelbtas progimnazijos internetinėje svetainėje [www.bartuva.lt](http://www.bartuva.lt)

**OPKUS planas 2022 – 2023 mokslo metams**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos turinys** | **Data** | **Dokumentas** | **Atsakingas asmuo** | **Dokumento pateikimo galutinis terminas** |
| 1. | Mokytojų ir aptarnaujančio personalo susirinkimai. | 2023 m. rugpjūtis ir 2024 m. birželis. | C1, C4 | Direktorius | Kitą dieną po susirinkimo |
| 2. | 5 MSG susirinkimai | 2023 m. spalis, gruodis, 2024 m. sausis, balandis, gegužė (pagal progimnazijos mėnesių planus) | R1 | MSG vadovės | Kitą dieną po susirinkimo |
| 3. | Koordinacinio komiteto susirinkimai | 2023 m. rugsėjis, lapkritis, 2024m. vasaris, gegužė. | Protokolai | Direktorius  Koordinatorius | Kitą dieną po susirinkimo |
| 4. | Mokymai naujiems progimnazijos nariams. | 2023 m. spalis-lapkritis | R3 | Instruktorė | Kitą dieną po susirinkimo |
| 5. | Mokinių apklausa | 2023 m. lapkritis | C1 | Direktorius  Instruktorius  Koordinatorius | Gavus tyrimo rezultatus |
| 6. | Priežiūros progimnazijoje vykdymo grafiko sudarymas ir koregavimas. | 2023 m. rugsėjis ir 2024 m. sausis | C1 | Direktorius  Koordinatorius | 2023m. rugsėjis  2024 m. sausis |
| 7. | Priežiūros progimnazijoje pertraukų metu vykdymas. | Visus mokslo metus | Planas | Direktorius  Koordinatorius | 2023m. gruodžio mėn. ir 2024 m. birželio mėn. |
| 8. | Keturių taisyklių prieš patyčias reguliarus naudojimas. | Visus mokslo metus | C2 | 1-8 klasių vadovės | 2023 m. gruodžio mėn. ir 2024 m. birželio mėn. |
| 9. | 1-8 klasių valandėlės pagal OPPP modelį. | Du kartus per mėnesį (mėnesio nelyginės savaitės). | R2 | 1-8 klasių vadovės | Kitą dieną po klasės valandėlės. |
| 10. | Mokinių savivaldos susirinkimai. | 2023 m. spalis ir 2024 m. vasaris | R4, C3 | Direktoriaus pavaduotoja ugdymui, atsakinga už mokinių savivaldos veiklą | Kitą dieną po susirinkimo |
| 11. | Individualūs pokalbiai su mokiniais | Visus mokslo metus | C2 | 1-8 klasių vadovės | 2023 m. gruodžio mėn. ir 2024 m. birželio mėn. |
| 12. | Tėvų (globėjų/rūpintojų) informavimas apie OPKUS visuotiniame susirinkime | Mokslo metų eigoje | C1 | Direktorius | 2024 birželio mėn. |
| 13. | Tėvų (globėjų/rūpintojų) švietimas patyčių prevencijos klausimais 1-8 klasių susirinkimuose. | 2 kartus per mokslo metus: 2023 m. rugsėjis ir 2024 m. vasario – gegužės mėn. (pagal klasių vadovių veiklos planus). | C2 | 1-8 kl. vadovės | Kitą dieną po susirinkimo |
| 14. | OPKUS plano rengimas ir tvirtinimas | 2023 m. rugsėjis | Planas | Direktorius | 2023 m. rugsėjis |
| 15. | Priminimas mokytojams ir aptarnaujančiam personalui apie P1 procedūras | 2023 m. rugpjūtis | P1  C1 | Visi mokytojai, aptarnaujančio personalo darbuotojai,  Direktorius | 2023m. rugpjūčio 28 d.  2024 m. birželio mėn. |
| 16. | Nukrypimų fiksavimas ir trūkumų pašalinimas | Užfiksavus nukrypimą | A1 / A2 | Koordinatorė  Direktorius | Pastebėjus nukrypimą. Pašalinus nukrypimą |
| 17. | Instruktoriaus susitikimai su bendruomenės nariais. | Mokslo metų eigoje |  | Instruktorius | Pagal reikalą |
| 18. | Informacinės medžiagos apie Olweus patyčių prevencijos programą atnaujinimas progimnazijos internetiniame puslapyje. | Visus mokslo metus | Protokolai, planas | Koordinatorė  Direktorius | 2024 m. birželio mėn. |
| 19. | Organizuoti renginius patyčių prevencijos tema, kaupti gerąją patirtį. | Progimnazijos veiklos planas  Klasės vadovių planai | Visus metus | Koordinatorė  1-8 kl. vadovės | 2024 m. birželio mėn. |